जो चाहते हैं, उसे प्राप्त करना बोल्ड एक्ट करें
अपने प्रयासों के लिए मान्यता पाने, या दूसरों के द्वारा अपनी आवश्यकताओं के पहचाने जाने की प्रतीक्षा करने के बजाय आगे बढ़ें और मुखर हों। इसका मतलब यह नहीं हैं कि आप जो चाहते हैं उसके लिए दावा करेंगे या आक्रामक होंगे। इसके बजाय, पूरे आत्मविश्वास और बुद्धिमानी से अपने शब्दों का चयन करें। निर्भीक होने और आक्रामक होने को गड्डमड्ड न करें। आक्रामकता में अक्सर आप दूसरों पर अपने दृष्टिकोण या कार्यों को थोपते हैं। निर्भीकता का आपके आसपास के लोगों के साथ कोई सम्बन्ध नहीं है। यह अपने डर पर काबू पाना और सक्रिय कार्रवाई करना है। "आप मेरे लिए क्या कर सकते हैं?" यह वाक्यांश सामने वाले व्यक्ति पर जिम्मेदारी डाल देने का एक आसान और शक्तिशाली तरीका है। प्रारंभिक जवाब अगर "नहीं" है तो भी, उन्हें अपने इरादे को बदलने का एक मौका देने के लिए संभावनाओं की खिड़की यथासंभव उनके आगे लंबे समय तक खुली रखिये। बातचीत शुरू करने से पहले अपने प्रस्तावों की योजना बना लीजिए। अगर आपको लगता है कि बॉस आपके अनुरोध को इसलिए खारिज कर देगा क्योंकि आपकी जगह को भरने के लिए दूसरा कोई नहीं है, तो बताएं कि लौटकर आप अपनी शिफ्ट को दोगुनी कर लेंगे या खाली समय मिलने पर दूर रहकर भी अपना काम पूरा करेंगे। आप जो चाहते हैं उसे पाने के लिए सबसे अच्छे तरीकों में से एक यह भी है कि किसी समस्या के समाधान के विकल्पों को सरल बना दिया जाए। यह आपके मनोवांछित पारिणाम को सुनिश्चित करता है। अगर एक समस्या के लिए समाधान की असीमित संभावनायें हैं, तो आप उन समाधानों तक ही सीमित रहें जो आपके लिए कारगर हैं, यह समाधानों में खपने वाली झंझटों में कटौती करेगा और निश्चित करेगा कि परिणाम आपके मनोवांछित हो। लापरवाह या अराजक होने और जोखिम उठाने के बीच एक अंतर है। लापरवाह लोग जोखिम नहीं उठाते क्योंकि वे उनके बारे में सोचते ही नहीं हैं। दूसरी ओर, एक साहसिक व्यक्ति जोखिम के बारे में जानकारी लेता है, अपने फैसले के अनुसार उनसे होकर गुजरने का निर्णय लेता है, और चीजों के वांछित दिशा में काम न करने की सूरत में उनके परिणामों को स्वीकार करने के लिए तैयार भी रहता है। निष्क्रियता और झिझक भी अक्सर एक प्रकार से खतरा होती है, क्योंकि आप अवसर को खोने का जोख़िम ले रहे होते हैं। हालांकि इस जोख़िम से बचना चाहिए। आपका लक्ष्य सफलता के लिए सबसे सर्वोत्तम मौका पैदा करना है, अवसरों की अपनी खिड़की को छोटी करना नहीं है। अगर आपने कार्रवाई करने का चुनाव कर लिया है, तो बेशक इसे निडर होकर करें। एक अनजान परिस्थिति में भारी गड़बड़ी मचाने और सुझावों पर ध्यान न देने में कोई वीरता नहीं है। अगर आप कार्यस्थल या स्कूल में किसी मुद्दे या काम के बारे में स्पष्ट नहीं हैं, तो अपनी उलझन को स्वीकार करने और स्पष्टीकरण पूछने के लिए मानसिक रूप से तत्पर रहना ही वहाँ निर्भीक होना है। मदद माँगने के साहसिक कदम से न कतरायें। कोई मददगार नहीं हो रहा है, तो दूसरे व्यक्ति की खोज करें। जवाब खोजने की जद्दोजेहद में आपकी हठ आपके साहस को दर्शाती है। यदि आप किसी नयी चीज़ की शुरुआत करते हैं, या मनोवांछित कुछ पाने की कोशिश करते हैं तो यह भी संभव है कि आपको असफलता हाथ लगे। विफलता को गले लगायें। यह सफलता के विपरीत नहीं बल्कि उसका एक आवश्यक तत्व है। असफल होने का जोख़िम उठाए बिना आपके लिए सफलता का दरवाजा नहीं खुल सकता। ठुकराए जाने की परवाह न करें। इसके लिए परिणाम से कुछ भावनात्मक तटस्थता बनाए रखने की जरूरत होती है। किसी मामले में ठुकराए जाने पर इसे आपके आत्मविश्वास और निर्भीकता के गुणों को चकनाचूर न करने दें। क्या कुछ ऐसा है जिसको पाने या करने की आपने चाहत पाल रखी है, लेकिन उसके लिए साहस नहीं जुटा पा रहे हैं? चाहे वह साथ बैठकर पीने का आनंद लेने के लिए किसी परिचित से पूछने का मसला हो, गलतफहमी के लम्बे दौर के बाद किसी प्रिय व्यक्ति से माफी मांगनी हो, या एक सहकर्मी से दोस्ताना रिश्ते कायम करने हों; अभिनय के बारे में सोचना बंद कीजिए और वास्तविक व्यवहार में इस पर अमल कीजिए। आत्म-विश्वास झिझक के विपरीत गुण है। जब भी दूसरों के साथ पारस्परिक व्यवहार या अपने लिए कोई निर्णय लेने में आपको हिचक महसूस हो, अपने अहंकार को पीकर पहलकदमी करना सीखें। निर्भीक लोग कभी नई चीजों को आजमाने से डरते नहीं हैं, और उनका आसपास होना अपने आपमें रोमांचक हो जाता है, तो इसका एक कारण यह भी है कि वे आपको लगातार आकते रहते हैं। यह सालसा डांस या वॉटर स्की (water ski) सीखना शुरू करने की तरह आपके लिए नया हो सकता है। आप जो भी करें, इसे अपने लिए करना सुनिश्चित करें, न कि दूसरों के लिए। कुछ नया और अप्रत्याशित (unexpected) करना आपको कमजोर या भयभीत कर सकता है। इन भावनाओं को हावी मत होने दीजिए। इसके बजाय, अपने कौशल के नयेपन को स्वीकार कीजिए और अपने आपसे मत डरिये। आत्मविश्वास अंततः अपनी क्षमताओं और कमजोरियों को पहचान पाने और फिर उनसे ऊपर उठ पाने से आता है। अपनी समस्याओं या विफलताओं को छिपाने की कोशिश छोड़ दीजिए और उन्हें अपने अंग के रूप में स्वीकार करें। यह अपने अनोखेपन को स्वीकृति देते हुए आपको पूरे आत्मविश्वास के साथ आगे बढ़ने में मदद करेगा। आप कौन हैं, इसकी खोज करने के लिए कुछ अराजक या अस्वाभाविक करने की जरूरत नहीं है, इसे समझ लीजिए। महज लोगों को झटका देने के लिए कोई अस्वाभाविक परिवर्तन करने से बचें। अपने प्रति ईमानदार रहें। यदि आपको ऐसे लोगों के साथ जाना हो, जिनकी मुखरता और साहस के लिए आप उनकी कद्र करते हैं, तो वे आपकी जगह होने पर क्या करते? आगर आप पहले से ही किसी को जानते हैं, जो निर्भीक हैं, तो कल्पना कीजिए कि वह कैसे व्यवहार करता है। आपकी साहसिक प्रेरणाओं का यथार्थपरक होना आवश्यक नहीं है। आप किसी फिल्म या किताब के ऐसे पात्र के बारे में सोच सकते हैं जो साहसी और बहादुर हो। फिर, अपने जीवन में उनकी दृढ़ता के होने की कल्पना करें। अगर कोई आपको कुछ ऐसा करने के लिए कहता है जो आप नहीं करना चाहते, तो साफ़ तौर से इंकार कर दीजिए। "नहीं" कहना आपके व्यक्तित्व को प्रखर बनाएगा, आपको आत्म विश्वासी महसूस करने में मदद करेगा, और यह सुनिश्चित करेगा कि आप जो कुछ भी चाहते हैं उसे आगे बढ़कर पा लेने के लिए मुकम्मल तैयार हैं। आपको बहाना बनाने या स्पष्टीकरण देने की जरूरत नहीं है। लोगों को आपकी ईमानदारी और आत्मविश्वास का सम्मान करना सीखना होगा, और आप जो चाहते हैं, वह प्राप्त कर लेंगे। इसे समझ लीजिए, कि यदि आप कुछ करने का वादा करते हैं, तो आपको उसका पालन करना चाहिए। इससे आपके लिए अन्य लोगों में सम्मान और खुद आपमें आत्म-सम्मान की भावना बढ़ेगी। आप कुछ करने जा रहे हैं, सिर्फ यह बताना ही पर्याप्त नहीं है, वास्तव में आपको इसे करना होगा वरना लोग आपको ढोंगी कहेंगे। जब आपकी बातें अच्छी होंगी, और आप उनपर अपने कार्यों से अमल करेंगे तो लोग आप पर भरोसा करेंगे और आपको एक निर्भीक, विश्वसनीय, और गहरे व्यक्तित्व के रूप में देखेंगे। अगर आप कुछ ऐसा करने के लिए सहमत हो गए हैं जो करने की वास्तव में आपकी इच्छा नहीं है, तो आपको उसे इसलिए करना चाहिए कि आपने वचन दिया। अगली दफे ऐसी बातों पर ना कहना याद रखें।
आप जो चाहते हैं वह स्पष्ट कहें: बातचीत से हल करें: दोहरे विकल्प पेश करें: जोखिम उठायें और अवसर पैदा करें: सवाल पूछें: परिणाम को स्वीकार करें: झिझक-संकोच छोड़ें और कुछ बोल्ड करें: कुछ अप्रत्याशित (unexpected) कीजिए: आप कौन हैं, बार-बार इसका अन्वेषण कीजिए: आत्मविश्वास से भरे होने का आचरण कीजिए: नहीं कहने का माद्दा रखें: अपने दावों पर खरे उतरिये:
https://www.wikihow.com/Be-Bold https://www.wikihow.com/Be-Bold
Getting What You Want Acting Bold